CELEX: 62014CA0430
Language: et
Date: 2016-01-21 00:00:00
Title: Kohtuasi C-430/14: Euroopa Kohtu (viies koda) 21. jaanuari 2016. aasta otsus (Augstākā tiesa eelotsusetaotlus – Läti) – Valsts ieņēmumu dienests versus Artūrs Stretinskis (Eelotsusetaotlus — Tolliliit — Ühenduse tolliseadustik — Artikli 29 lõike 1 punkt d — Tolliväärtuse määramine — Määrus (EMÜ) nr 2454/93 — Artikli 143 lõike 1 punkt h — Mõiste „seotud isikud” tolliväärtuse määramisel — Sugulussidemed füüsilisest isikust ostja ja kaupa müünud äriühingu juhi vahel)

14.3.2016   
            
            
               ET
            
            
               Euroopa Liidu Teataja
            
            
               C 98/12
            
         Euroopa Kohtu (viies koda) 21. jaanuari 2016. aasta otsus (Augstākā tiesa eelotsusetaotlus – Läti) – Valsts ieņēmumu dienests versus Artūrs Stretinskis
   (Kohtuasi C-430/14) (1)
   
   ((Eelotsusetaotlus - Tolliliit - Ühenduse tolliseadustik - Artikli 29 lõike 1 punkt d - Tolliväärtuse määramine - Määrus (EMÜ) nr 2454/93 - Artikli 143 lõike 1 punkt h - Mõiste „seotud isikud” tolliväärtuse määramisel - Sugulussidemed füüsilisest isikust ostja ja kaupa müünud äriühingu juhi vahel))
   (2016/C 098/14)
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Kaebuse esitaja: Valsts ieņēmumu dienests
   
      Vastustaja: Artūrs Stretinskis
   
      Resolutsioon
   
   Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, komisjoni 8. jaanuari 1999. aasta määrusega (EÜ) nr 46/1999 muudetud redaktsioonis, artikli 143 lõike 1 punkti h tuleb tõlgendada nii, et füüsilisest isikust ostjat ja niisugusest juriidilisest isikust müüjat, milles ostja sugulasel on tegelik võimalus mõjutada kauba müügihinda nimetatud ostja kasuks, tuleb käsitada seotud isikutena nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, Euroopa Parlamendi ja nõukogu 19. detsembri 1996. aasta määrusega (EÜ) nr 82/97 muudetud redaktsioonis, artikli 29 lõike 1 punkti d tähenduses.
   
      (1)  ELT C 421, 24.11.2014.